**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  3 – 12 – 2019

**ΑΜΑΡΟΥΣΙΟΥ Αρ. Πρ.:** 18

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Φ. Καββαδία 6932628101**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ:**

**Τα μέλη του Συλλόγου μας**

**ΔΟΕ**

**Συλλόγους Εκπ/κών Π. Ε. της χώρας**

**Ψήφισμα**

**ΚΑΤΑΔΙΚΑΖΟΥΜΕ ΤΗ ΒΙΑ ΚΑΙ ΤΗΝ ΚΑΤΑΣΤΟΛΗ ΕΝΑΝΤΙΑ ΣΤΟΥΣ ΦΟΙΤΗΤΕΣ ΠΟΥ ΔΙΑΔΗΛΩΝΑΝ ΕΞΩ ΑΠΟ ΤΟΝ ΤΟΠΟ ΣΥΝΕΔΡΙΑΣΗΣ ΤΗΣ ΣΥΝΟΔΟΥ ΤΩΝ ΠΡΥΤΑΝΕΩΝ ΤΩΝ ΠΑΝΕΠΙΣΤΗΜΙΩΝ**

**Το Δ.Σ. του Συλλόγου Εκπαιδευτικών Π. Ε. Αμαρουσίου**  καταδικάζει απερίφραστα την βία και καταστολή της κυβέρνησης της ΝΔ απέναντι στους εργαζόμενους και τη νεολαία που μπαίνουν εμπόδιο στα αντιλαϊκά της σχέδια.

Συνεχίζοντας το ίδιο αντιδημοκρατικό και επικίνδυνο τροπάρι της δήθεν εφαρμογής του «Νόμου και της Τάξης», αυτή τη φορά χτύπησαν με τα ΜΑΤ την διαδήλωση των φοιτητικών συλλόγων στη Σύνοδο των Πρυτάνεων στο Καβούρι στέλνοντας 4 φοιτητές στο Νοσοκομείο.

Επιδιώκουν με το να σπείρουν το φόβο και την τρομοκρατία, να μην σηκώνεται καμμιά φωνή αντίστασης, να μην οργανώνεται κανένας αγώνας, για να περάσει η αντιλαϊκή πολιτική τους και στον τομέα της εκπαίδευσης οδηγώντας έτσι την εργατική – λαϊκή οικογένεια να βάλει πιο βαθιά το χέρι στην τσέπη, για να πληρώνει πανάκριβα την εκπαίδευση των παιδιών της.

Θέλουν να τρομοκρατήσουν ιδιαίτερα τη νεολαία, για να μάθει να αποδέχεται τα πάντα χωρίς ίχνος φωνής αντίστασης και διεκδίκησης.

Καταδικάζουμε την απαράδεκτη στάση των πρυτάνεων που αντί να συνταχθούν με τους αγωνιζόμενους φοιτητές και να απαιτήσουν να χρηματοδοτηθούν τα ιδρύματα ζήτησαν την επέμβαση των ΜΑΤ.

Εκφράζουμε την αλληλεγγύη μας στους αγωνιζόμενους φοιτητές και τη νεολαία. Ο αγώνας τους είναι αγώνας όλων των εργαζόμενων και των λαϊκών στρωμάτων.

